**ADATKEZELÉSI TÁJÉKOZTATÓ**

A Fejér Megyei Katasztrófavédelmi Igazgatóság vízügyi, vízvédelmi hatósági és szakhatósági feladatainak ellátásához

**Az adatkezelő megnevezése:**

Fejér Megyei Katasztrófavédelmi Igazgatóság (a továbbiakban: Fejér MKI)

**Székhelye:**

8000 Székesfehérvár, Szent Flórián Krt. 2.

**Postai címe:**

8050 Székesfehérvár, Pf.: 947.

**Telefonszáma:**

(+36-22)-512-150

**Elektronikus levélcíme:**

fejer.mki.@katved.gov.hu

# Adatvédelmi probléma vagy joggyakorlás kapcsán kihez fordulhat az érintett?

**A Fejér MKI adatvédelmi tisztviselője:**

Dr. Kozma Gergely tűzoltó százados

Szolgálati helye: Fejér MKI Hivatal

Elérhetősége: (+36-22)-512-161 (vonalas telefonszám)

 fejer.mki@katved.gov.hu

# Vízjogi engedélyezéssel kapcsolatos hatósági tevékenység során végzett adatkezelés

(létesítési, üzemeltetési engedélyezés)

A vízgazdálkodásról szóló 1995. évi LVII. törvény alapján a vizek hasznosításával, hasznosítási lehetőségeinek megőrzésével és kártételeinek elhárításával összefüggő alapvető jogok és kötelezettségek biztosítása érdekében, a vízimunka elvégzéséhez, a vízilétesítmény megépítéséhez és átalakításához létesítési engedély, a vízilétesítmény használatbavételéhez és üzemeltetéséhez, a vízhasználathoz üzemeltetési engedély szükséges. Az engedélyezési eljárásokat a vízgazdálkodásról szóló 1995. évi LVII. törvény 20. § (1) bekezdése, 28. § (1) és (2) bekezdése, a 29. § (3) bekezdései, a vízügyi igazgatási és a vízügyi, valamint a vízvédelmi hatósági feladatokat ellátó szervek kijelöléséről szóló 223/2014. (IX. 4.) Korm. r. 10. § (1) bekezdése alapján a vízügyi hatóság végzi.

## Magában foglalja-e ez személyes adatok kezelését?

A hatósági eljárást indító kérelmek, valamint a hatósági ellenőrzés tárgyát képező ügyiratok tartalmazhatnak személyes adatokat is. Ezen adatok köre teljes mértékben az ellenőrzött által kezelt személyes adatok körétől függ, a hatósági eljárás lefolytatása pedig együtt jár az eljárásban résztvevő személyek személyes adatainak kezelésével.

## Milyen célból van szükség ezekre az adatokra?

Az adatkezelés célja a vizek hasznosításával, hasznosítási lehetőségeinek megőrzésével és kártételeinek elhárításával összefüggő alapvető jogok és kötelezettségek biztosítása, illetve a vízjogi engedéllyel rendelkező illetve az üzemeltetési engedéllyel rendelkező hatósági ellenőrzése.

## Miért jogosult az adatkezelő a személyes adatok kezelésére?

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 európai parlamenti és tanácsi rendelet 6. cikke (1) bekezdésének e) pontja alapján az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges a személyes adatok kezelése.

Ezt a feladatot a tagállami jogban a vízgazdálkodásról szóló 1995. évi LVII. törvény 20. § (1) bekezdése, 28. § (1) és (2) bekezdése, a 29. § (3) bekezdései, a vízügyi igazgatási és a vízügyi, valamint a vízvédelmi hatósági feladatokat ellátó szervek kijelöléséről szóló 223/2014. (IX. 4.) Korm. r. 10. § (1) bekezdése, továbbá az általános közigazgatási rendtartásról szóló 2016. évi CL. törvény 27.§ (1) bekezdése és a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (Kat.) 79.§ (1) bekezdése határozza meg.

## Továbbítja-e a személyes adatokat az adatkezelő?

Az ellenőrzés során feltártaktól függően nyomozó hatóság, bíróság felé sor kerülhet adattovábbításra.

## Mennyi ideig tárolja az adatkezelő a személyes adatokat?

A hatósági eljárás lezárásáig.

## Történik-e az eredeti adatkezelési céltól eltérő céllal további adatkezelés?

A Kat. 79.§ (1) bekezdése alapján az ott meghatározott személyes adatok (ügyfél, kapcsolattartó, ingatlantulajdonos azonosító és elérhetőségi adatai) az eljárások végleges lezárását követően a kiszabott bírságok befizetésének nyomon követése, a végleges döntésének végrehajtása, az ellenőrzés, a szemle, a jogerős döntésével összefüggő jogorvoslat, az ügykövetés, kapcsolattartás, valamint a döntés-felülvizsgálat céljából is kezelhetőek.

A vízgazdálkodásról szóló 1995. évi LVII. törvény 33/B. § alapján a vízikönyv vezetése során, az ügykövetés, valamint a döntés-felülvizsgálat céljából a következő adatokat kezelheti a hatóság:

* az ügyfél neve, lakcíme, elektronikus levélcíme, telefonszáma,
* a nem természetes személy ügyfél természetes személy képviselőjének vagy meghatalmazottjának neve, lakcíme, elektronikus levélcíme, telefonszáma,
* a természetes személy ügyfél természetes személy meghatalmazottjának neve, lakcíme, elektronikus levélcíme, telefonszáma,
* a vízimunkával, a vízilétesítménnyel és a vízhasználattal érintett ingatlan tulajdonosának természetes személyazonosító adatai,
* a vízimunkára, a vízilétesítményekre és a vízhasználatokra vonatkozó, az e-vízikönyvben rögzített műszaki alapadatok,
* a vízjogi engedélyben meghatározott tevékenység gyakorlásához kapcsolódó jogok és jogilag jelentős tények.

Mivel adatvédelmi incidens esetén, ha az incidens valószínűsíthetően magas kockázattal jár az érintettek jogaira és szabadságaira nézve, az adatkezelő az érintetteket kötelezően tájékoztatja, adatvédelmi incidens esetén a fenti kötelezettség teljesítése érdekében az értesítés megküldése céljából szintén sor kerülhet adatkezelésre a lakcím, email-cím tekintetében, a GDPR 34. cikkében foglaltak alapján.

# Vízikönyvi nyilvántartás

A vízgazdálkodásról szóló 1995. évi LVII. törvény 33. § (1) bekezdése alapján, a vizek hasznosításával, hasznosítási lehetőségeinek megőrzésével és kártételeinek elhárításával összefüggő alapvető jogok és kötelezettségek biztosítása érdekében, a vízügyi hatóságot nyilvántartás-vezetési kötelezettség terheli a vízilétesítményekkel, vízimunkákkal és vízhasználatokkal összefüggő jogok és kötelezettségek vonatkozásában.

A vízgazdálkodási nyilvántartás a vízgazdálkodási objektum-nyilvántartásból, a műszaki nyilvántartásból és a vízikönyvből áll. A vízikönyv vezetése a vízügyi hatóság feladata.

A vízikönyvi nyilvántartás az alábbi adatokat tartalmazza:

* a jog gyakorlását, kötelezettség keletkezését, módosulását, szüneteltetését vagy megszűnését eredményező végleges határozat számát és keltét, a vízikönyvi nyilvántartás számát, továbbá a bejegyzés vagy a törlés időpontját,
* a határozatban megjelölt jogosított, illetve kötelezett megnevezését, címét (székhelyét), ha van, KSH azonosító számát,
* a határozat tárgyát, a vízilétesítmény, vízimunka, vagy vízhasználat jellemző vízgazdálkodási adatainak megjelölését – ideértve földrajzi helyét – és vízgazdálkodási értelemben vett azonosítóját (objektum-azonosítóját),
* a bejegyzés alapját képező határozatban megállapított határidőket, a határozat hatályát vagy a teljesítési határidőt,
* a bejegyzés tárgyát képező határozattal megállapított vízilétesítmény elhelyezését, üzemeltetését érintő ingatlanokra vonatkozó használati korlátozásokat az ingatlan-nyilvántartásban feltüntetett jogokra és tényekre történő utalást (védőterület, védősáv, vízelvezetési szolgalom),
* a határozat tárgyát képező vízilétesítménnyel, vízhasználattal összefüggő külön jogszabályban meghatározott felügyelet módját.

## Magában foglalja-e ez a bejelentés személyes adatok kezelését?

A fenti adatkörből a természetes személy ügyfél neve, lakcíme, elektronikus levélcíme, ha az az ügyfél nevét tartalmazza, telefonszáma, természetes személy ügyfél természetes személy meghatalmazottjának neve, lakcíme, elektronikus levélcíme, ha az a meghatalmazott nevét tartalmazza, telefonszáma személyes adatnak minősül.

## Milyen célból van szükség ezekre az adatokra?

Az adatkezelés célja, hogy a hatóság eleget tegyen nyilvántartás-vezetési kötelezettségének. A közhiteles nyilvántartás célja a hatósági engedélyezési eljárások végleges lezárását követően a vízikönyv vezetése, a kiszabott bírságok befizetésének nyomon követése, a végleges döntésének végrehajtása, az ellenőrzés, a szemle, a jogerős döntésével összefüggő jogorvoslat, az ügykövetés, valamint a döntés-felülvizsgálat.

## Miért jogosult az adatkezelő a személyes adatok kezelésére?

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 európai parlamenti és tanácsi rendelet 6. cikke (1) bekezdésének c) pontja alapján az adatkezelőre vonatkozó jogi kötelezettség teljesítéséhez szükséges a személyes adatok kezelése. Ez a jogi kötelezettség a regisztrációs nyilvántartás vezetésére vonatkozik. A jogi kötelezettséget a tagállami jogban a vízügyi igazgatási szervezet vízgazdálkodási nyilvántartásáról szóló 23/1998. (XI.6.) KHVM rendelet 2.§ (5) bekezdés, valamint a vízgazdálkodásról szóló 1995. évi LVII. törvény 33.§ (1) bekezdése keletkezteti.

## Továbbítja-e a nyilvántartásban szereplő személyes adatokat az adatkezelő?

A vízikönyvi okirattárból eredeti ügyirat, terv vagy tervrészlet – a bíróság vagy más hatóság megkeresését kivéve – csak a vízügyi hatóság szervezeti, működési és ügyrendi (ügyiratkezelési) szabályzatában meghatározott módon, belső ügyintézés céljára adható ki.

A nyilvántartást az ügyfelek mellett az tekintheti meg – vagy költségtérítés ellenében abból kivonatos másolatot igényelhet –, akinek a bejegyzett jog vagy tény megismerése feladatkörének ellátásához, tevékenységének gyakorlásához szükséges, vagy a nyilvántartás adatainak ismerete egyéb jogviszonyból eredően indokolt.

## Mennyi ideig tárolja az adatkezelő a személyes adatokat?

A vízjogi engedélyek az érvényességüket követő 6. év végéig kezelhetőek. A vízikönyvi okirattárban elhelyezett végleges határozatok és tervek nem selejtezhetők. Amennyiben a kapcsolattartói adatban változás következik be, az adatkezelési cél megszűnik, így a kapcsolattartó érintetti jogok gyakorlása keretében kérheti személyes adatának törlését.

## Történik-e az eredeti adatkezelési céltól eltérő céllal további adatkezelés?

A bejelentést tartalmazó irat tekintetében ügyvitelű célú megőrzés történik a köziratokról, a közlevéltárakról és a magánlevéltári anyag védelméről szóló 1995. évi LXVI. törvény 9.§ (1) bekezdés e) pontja alapján, az adatkezelés jogalapja jogi kötelezettség teljesítése, ezt követően

közérdekű archiválásra kerül sor a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 európai parlamenti és tanácsi rendelet (GDPR) preambulumának (50) bekezdése alapján, azt azonban már az illetékes levéltár végzi.

A vízgazdálkodásról szóló 1995. évi LVII. törvény 33/B. § (1) bekezdése alapján a vízikönyv vezetése során, az ügykövetés, valamint a döntés-felülvizsgálat céljából a következő személyes adatokat kezelheti a hatóság:

* az ügyfél neve, lakcíme, elektronikus levélcíme, telefonszáma,
* a nem természetes személy ügyfél természetes személy képviselőjének vagy meghatalmazottjának neve, lakcíme, elektronikus levélcíme, telefonszáma,
* a természetes személy ügyfél természetes személy meghatalmazottjának neve, lakcíme, elektronikus levélcíme, telefonszáma,
* a vízimunkával, a vízilétesítménnyel és a vízhasználattal érintett ingatlan tulajdonosának természetes személyazonosító adatai.

Mivel adatvédelmi incidens esetén, ha az incidens valószínűsíthetően magas kockázattal jár az érintettek jogaira és szabadságaira nézve, az adatkezelő az érintetteket kötelezően tájékoztatja, adatvédelmi incidens esetén a fenti kötelezettség teljesítése érdekében az értesítés megküldése céljából szintén sor kerülhet adatkezelésre a lakcím, email-cím tekintetében, a GDPR 34. cikkében foglaltak alapján.

# Nem közművel összegyűjtött háztartási szennyvíz begyűjtését végző közszolgáltatók nyilvántartása

A közszolgáltató folyamatosan köteles gondoskodni a nem közművel összegyűjtött háztartási szennyvíz begyűjtéséről a környezetvédelmi, vízügyi és közegészségügyi előírások megtartása mellett. A begyűjtő a begyűjtési tevékenységét a vízügyi hatóságnak köteles bejelenteni. A vízügyi hatóság a bejelentés alapján nyilvántartást vezet a begyűjtési tevékenységet végzőkről vízgazdálkodásról szóló 1995. évi LVII. törvény 44/F.§ (2) bekezdése és a szolgáltatási tevékenység megkezdésének és folytatásának általános szabályairól szóló 2009. évi LXXVI. törvény 26.§ (1) bekezdése alapján. A vízügyi hatóság az engedély megadásával egyidejűleg veszi nyilvántartásba a közszolgáltatót. A nyilvántartás az alábbi adatokat tartalmazza:

* a szolgáltató nevét,
* a szolgáltató lakcímét, szervezet esetén székhelyét,
* az engedélyezett szolgáltatási tevékenység megjelölését,
* az engedély számát és a tevékenység megkezdésének vagy folytatásának az engedélyben foglalt területi és időbeli korlátait, valamint
* az adott szolgáltatási tevékenység megkezdésére és folytatására való jogosultságot szabályozó külön jogszabályban meghatározott adatokat.

A szolgáltatási tevékenység megkezdésének és folytatásának általános szabályairól szóló 2009. évi LXXVI. törvény 29.§ alapján a hatóság nyilvántartást vezet azon szolgáltatókról, amelyek tekintetében a szolgáltatási tevékenység folytatását végleges döntésével megtiltotta. A nyilvántartás tartalma:

* a szolgáltató neve,
* a szolgáltató lakcíme, szervezet esetén székhelye,
* annak a szolgáltatási tevékenységnek a megjelölése, amelynek folytatására a szolgáltató nem jogosult,
* a tilalom időbeli és területi hatálya, valamint
* az adott szolgáltatási tevékenység megkezdésére és folytatására való jogosultságot szabályozó külön jogszabályban meghatározott adatok.

## Magában foglalja-e ez a bejelentés személyes adatok kezelését?

A fenti adatkörből a közszolgáltatást nyújtó által bejelentett elektronikus kapcsolattartási adat, amennyiben az a kapcsolattartó nevét tartalmazó elektronikus levélcím, személyes adatnak minősül.

## Milyen célból van szükség ezekre az adatokra?

Az adatkezelés célja, hogy a hatóság eleget tegyen nyilvántartás-vezetési kötelezettségének. A nyilvántartás célja a hatóság felügyeleti tevékenységének ellátása, a tevékenység megfelelő ellenőrzésének biztosítása, valamint a nyilvántartás a szolgáltatás igénybe vevőinek tájékoztatását is szolgálja.

## Miért jogosult az adatkezelő a személyes adatok kezelésére?

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 európai parlamenti és tanácsi rendelet 6. cikke (1) bekezdésének c) pontja alapján az adatkezelőre vonatkozó jogi kötelezettség teljesítéséhez szükséges a személyes adatok kezelése. Ez a jogi kötelezettség a nyilvántartások vezetésére vonatkozik. A jogi kötelezettséget a tagállami jogban a nem közművel összegyűjtött háztartási szennyvíz begyűjtésére vonatkozó közszolgáltatási tevékenység részletes szabályairól szóló 455/2013. (XI. 29.) Korm. rendelet 12. § (1) bekezdése, vízgazdálkodásról szóló 1995. évi LVII. törvény 44/F. § (2) bekezdése, a szolgáltatási tevékenység megkezdésének és folytatásának általános szabályairól szóló 2009. évi LXXVI. törvény 26.§ és 29. § határozzák meg.

## Továbbítja-e a nyilvántartásban szereplő személyes adatokat az adatkezelő?

A szolgáltatási tevékenység megkezdésének és folytatásának általános szabályairól szóló 2009. évi LXXVI. törvény 30.§ alapján a szolgáltatás felügyeletét ellátó hatóság a szolgáltatókról, valamint az eltiltott szolgáltatókról is, az általa vezetett nyilvántartás alapján, az interneten, bárki számára ingyenesen és korlátozásmentesen hozzáférhető módon, naprakészen közzéteszi az alábbi adatokat:

* a szolgáltató nevét,
* a szolgáltató lakcímét, szervezet esetén székhelyét,
* az engedélyezett szolgáltatási tevékenység megjelölését.

A nyilvántartásban kezelt adatok továbbá a Központi Statisztikai Hivatal részére statisztikai célra egyedi azonosításra alkalmas módon térítésmentesen átadhatók és felhasználhatók.

## Mennyi ideig tárolja az adatkezelő a személyes adatokat?

A hatóság a közszolgáltatót 5 évre veszi nyilvántartásba, az eltiltással érintett szolgáltatók az eltiltás időbeli hatályának végéig szerepelnek a nyilvántartásban.

## Történik-e az eredeti adatkezelési céltól eltérő céllal további adatkezelés?

A bejelentést tartalmazó irat tekintetében ügyvitelű célú megőrzés történik a köziratokról, a közlevéltárakról és a magánlevéltári anyag védelméről szóló 1995. évi LXVI. törvény 9.§ (1) bekezdés e) pontja alapján, az adatkezelés jogalapja jogi kötelezettség teljesítése.

Mivel adatvédelmi incidens esetén, ha az incidens valószínűsíthetően magas kockázattal jár az érintettek jogaira és szabadságaira nézve, az adatkezelő az érintetteket kötelezően tájékoztatja, adatvédelmi incidens esetén a fenti kötelezettség teljesítése érdekében az értesítés megküldése céljából szintén sor kerülhet adatkezelésre az email-cím tekintetében, a GDPR 34. cikkében foglaltak alapján.

# Milyen jogok illetik meg az érintettet a fenti adatkezelések kapcsán?

Az egyes jogok ismertetését követő táblázat alatt jelenítjük meg a tájékoztatóban szereplő egyes adatkezelési célok tekintetében gyakorolható jogokat összefoglaló táblázatot.

Hozzáférés: Az érintett jogosult arra, hogy az adatkezelőnél érdeklődjön, és tőle visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy az alábbiakról tájékoztatást kapjon:

* az adatkezelés céljai;
* az érintett személyes adatok kategóriái;
* azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket;
* adott esetben a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
* az érintett azon joga, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
* a valamely felügyeleti hatósághoz címzett panasz benyújtásának joga;
* ha az adatokat nem az érintettől gyűjtötték, a forrásukra vonatkozó minden elérhető információ;
* a GDPR 22. cikk (1) és (4) bekezdésében említett automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár.

Amennyiben az érintett saját személyes adatairól másolatot kér, az adatkezelő azt az érintett rendelkezésére bocsátja.

Az érintett által kért további másolatokért a Fejér MKI a közérdekűadat-megismerési igényekre vonatkozó költségtérítési szabályok szerint díjat számolhat fel. A költségtérítés lehetséges mértékéről az adatkezelő a kapcsolatfelvételkor tájékoztatást ad.

Ha az érintett elektronikus úton nyújtotta be a kérelmet, az információkat a Fejér MKI elektronikus formátumban bocsátja rendelkezésére, kivéve, ha azokat más formátumban kéri.

A másolat igénylésére vonatkozó jog nem érintheti hátrányosan mások jogait és szabadságait, így például mások személyes adata nem igényelhető, kivéve a telefonon történő bejelentésről készült hanganyag esetét, mert az teljes egészében kikérhető.

Helyesbítés:

Az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat, továbbá jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését. Az adatváltozást, amennyiben azok azonosító adatok, igazolni kell.

## Törlés:

Az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, amennyiben a GDPR 17.cikk (1) bekezdésében felsorolt indokok valamelyike fennáll.

A személyes adatok törléséhez való jog a tájékoztatóban szereplő adatok tekintetében a GDPR 17. cikke (3) bekezdésének b) pontja alapján a jogi kötelezettség teljesítéséhez vagy közhatalmi jogosítvány gyakorlásának keretében végzett feladat végrehajtásához szükséges adatkezelések tekintetében nem alkalmazandó.

Az érintett hozzájárulásán alapuló adatkezelés, vagyis a bejelentésekről készült hanganyag tekintetében az alábbi indokok relevánsak:

* a személyes adatok az adatkezelési célhoz nem szükségesek pl. a telefonon történt bejelentés nyilvánvalóan téves volt
* az érintett visszavonta a hozzájárulását, és az adatkezelés más jogalap hiányában nem folytatható, pl. ha eseménykezelésre nem kerül sor. Más jogalapnak minősül az eseménykezelésen túl pl., amennyiben a jelzés szándékosan valótlan volt, és az adatkezelő ennek következtében feljelentést tesz
* a személyes adatok kezelése jogellenes
* a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell.

## Adatkezelés korlátozása:

Ha az adatkezelés korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

Az érintett az alábbi esetekben jogosult arra, hogy kérésére az adatkezelő korlátozza az adatkezelést:

* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez.

## Adatkezelés elleni tiltakozás:

A tiltakozáshoz való jog gyakorlása esetén az adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Az érintett hozzájárulásán és a jogi kötelezettségen alapuló adatkezeléseknél a GDPR 21. cikk (1) bekezdésében foglaltak alapján nem gyakorolható.

## Adathordozhatósághoz való jog:

az érintett jogosult az általa az adatkezelő rendelkezésére bocsátott adatait megkapni

* tagolt, széles körben használt, géppel olvasható formátumban
* jogosult más adatkezelőhöz továbbítani
* kérheti az adatok közvetlen továbbítását a másik adatkezelőhöz – ha ez technikailag megvalósítható
* kivéve: közérdekű, vagy közhatalmú jog gyakorlása céljából végzett adatkezelés

Ez az érintetti jog akkor gyakorolható, ha automatizált módon történik az adatkezelés, és az adatkezelő az adatokat az érintett hozzájárulása vagy a szerződéses jogalap alapján kezeli.

**1. táblázat: Érintetti jog**

| **Érintetti jog megnevezése** | **Mely adatkezelések esetén gyakorolható?** | **Hogyan gyakorolható** |
| --- | --- | --- |
| Hozzáférés - tájékoztatás | - Vízjogi (létesítési, üzemeltetési) engedélyezéssel kapcsolatos hatósági tevékenység során végzett adatkezelés,- Vízikönyvi nyilvántartás,- Nem közművel összegyűjtött háztartási szennyvíz begyűjtését végző közszolgáltatók nyilvántartása | Az adatvédelmi tisztviselő részére küldött kérelem útján, melyet az e-papír rendszeren (https://epapir.gov.hu/) lehet benyújtani. |
| Hozzáférés - másolat | - Vízjogi (létesítési, üzemeltetési) engedélyezéssel kapcsolatos hatósági tevékenység során végzett adatkezelés,- Vízikönyvi nyilvántartás,- Nem közművel összegyűjtött háztartási szennyvíz begyűjtését végző közszolgáltatók nyilvántartása | A kérelmet a Fejér MKI Hatósági Osztálya részére küldött kérelem útján, az e-papír rendszeren (https://epapir.gov.hu/) keresztül lehet benyújtani. |
| Helyesbítés | - Vízjogi (létesítési, üzemeltetési) engedélyezéssel kapcsolatos hatósági tevékenység során végzett adatkezelés,- Vízikönyvi nyilvántartás,- Nem közművel összegyűjtött háztartási szennyvíz begyűjtését végző közszolgáltatók nyilvántartása | A kérelmet a Fejér MKI Hatósági Osztálya részére küldött kérelem útján, az e-papír rendszeren (https://epapir.gov.hu/) keresztül lehet benyújtani. |
| Törlés | A törléshez való jog a tájékoztatóban szereplő adatok tekintetében nem gyakorolható, mert az adatok a jogi kötelezettség teljesítéséhez, illetve közhatalmi ﻿jogosítvány gyakorlásának keretében végzett feladat végrehajtásához szükségesek. |  |
| Adatkezelés korlátozása | - Vízjogi (létesítési, üzemeltetési) engedélyezéssel kapcsolatos hatósági tevékenység során végzett adatkezelés,- Vízikönyvi nyilvántartás,- Nem közművel összegyűjtött háztartási szennyvíz begyűjtését végző közszolgáltatók nyilvántartása | A kérelmet a Fejér MKI Hatósági Osztálya részére küldött kérelem útján, az e-papír rendszeren (https://epapir.gov.hu/) keresztül lehet benyújtani. |
| Adatkezelés elleni tiltakozás | - Vízjogi (létesítési, üzemeltetési) engedélyezéssel kapcsolatos hatósági tevékenység során végzett adatkezelés | Az adatvédelmi tisztviselő részére küldött kérelem útján, melyet az e-papír rendszeren (https://epapir.gov.hu/) lehet benyújtani. |
| Adathordozhatósághoz való jog | Az adathordozhatósághoz való jog a tájékoztatóban szereplő adatok tekintetében nem gyakorolható, mert nem történik automatizált módon történő adatkezelés. |  |

A kérelmek ügyintézési határideje 25 nap, a tiltakozási jog esetén 15 nap. A kérelem elbírálásának eredményéről az érintettet az adatkezelő tájékoztatja. Amennyiben a jogok gyakorlása során kétség merül fel az adatkezelőben, hogy a kérelem valóban az érintettől származik, saját jogszerű adatkezelése és az érintett védelme érdekében további információkat kérhet.

Az adatkezelő az érintettet, akinek a kérésére korlátozták az adatkezelést, az adatkezelés korlátozásának feloldásáról előzetesen tájékoztatja.

Az adatkezelő az adatok helyesbítése, törlése, az adatkezelés korlátozása esetén mindenkit tájékoztat, akihez az érintett adatait továbbította.

Amennyiben az nem történik meg, lehetetlennek bizonyul, vagy aránytalanul nagy erőfeszítést igényel, az adatkezelő ennek tényéről és okáról az érintettet a kérelemre adott válaszában tájékoztatja.

## Felügyeleti hatósághoz és bírósághoz fordulás joga:

Ha az érintett úgy érzi, hogy az adatkezelés során sérelem érte, annak tényét a helyzet rendezése érdekében az adatkezelő adatvédelmi tisztviselője felé jelezheti.

Amennyiben a megkeresés nem vezetett eredményre, az érintett Infotv. 52. § alapján a Nemzeti Adatvédelmi és Információszabadság Hatóságnál bejelentést tehet, továbbá az Infotv. 22. § szerint, valamint a polgári törvénykönyvről szóló 2013. évi V. törvény Második Könyvének III. része alapján akár a lakóhelye szerint illetékes törvényszékhez is fordulhat.

A Nemzeti Adatvédelmi és Információszabadság Hatóság elérhetősége:

Postacím: 1363 Budapest, Pf.: 9.

Telefon: +36 (1) 391-1400

Elektronikus postacím: ugyfelszolgalat@naih.hu

Honlap: https://www.naih.hu/